คำสั่งจังหวัดสตูล ที่ 1837/2560 เรื่อง ระงับการใช้ความเค็มในการเพาะเลี้ยงสัตว์น้ำในพื้นที่น้ำจืดจังหวัดสตูล
คำสั่งจังหวัดสตูล
ที่
๑๘๓๗/๒๕๖๐
เรื่อง
ระงับการใช้ความเค็มในการเพาะเลี้ยงสัตว์น้ำในพื้นที่น้ำจืดจังหวัดสตูล[๑]
 

ตามที่คณะรัฐมนตรีได้มีมติ เมื่อวันที่ ๒๖ เมษายน ๒๕๕๙ เห็นชอบ
เรื่อง การแก้ไขปัญหาการใช้ความเค็มในการเพาะเลี้ยงสัตว์น้ำในพื้นที่น้ำจืด
ตามมติคณะกรรมการสิ่งแวดล้อมแห่งชาติ ครั้งที่
๑/๒๕๕๙ เมื่อวันที่ ๑๙ กุมภาพันธ์ ๒๕๕๙ อาศัยอำนาจตามความในมาตรา ๙ วรรคสอง
แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ มอบหมายให้ผู้ว่าราชการกรุงเทพมหานคร และผู้ว่าราชการจังหวัด
ปฏิบัติราชการแทนนายกรัฐมนตรีเพื่อระงับการเพาะเลี้ยงสัตว์น้ำตามความในมาตรา ๔ (๑)
แห่งพระราชบัญญัติการประมง พ.ศ. ๒๔๙๐ ที่ใช้ความเค็มในพื้นที่น้ำจืด
เนื่องจากการเพาะเลี้ยงสัตว์น้ำในพื้นที่ น้ำจืดเป็นเหตุให้เกิดภาวะมลพิษทั้งทางน้ำและมลพิษในดิน
เกิดสภาวะขาดความสมดุลตามธรรมชาติ ก่อให้เกิดผลกระทบต่อการดำรงชีวิตของประชาชน และก่อให้เกิดผลเสียหายต่อทรัพย์สินของรัฐและของประชาชน

อาศัยอำนาจตามคำสั่งนายกรัฐมนตรี ที่ ๗/๒๕๕๙ ลงวันที่ ๒๗ มิถุนายน
พ.ศ. ๒๕๕๙ ผู้ว่าราชการจังหวัดสตูล จึงมีคำสั่งดังต่อไปนี้

ข้อ ๑ ให้ยกเลิกคำสั่งผู้ว่าราชการจังหวัดสตูล
ที่ ๖๕/๒๕๕๕ ลงวันที่ ๒๔ มกราคม ๒๕๕๕ เรื่อง
ระงับการใช้ความเค็มในการเพาะเลี้ยงสัตว์น้ำในพื้นที่น้ำจืดจังหวัดสตูล

ข้อ ๒ ระงับการใช้ความเค็มในการเพาะเลี้ยงสัตว์น้ำในพื้นที่น้ำจืด
ดังต่อไปนี้
๒.๑ ท้องที่เขตอำเภอเมืองสตูล ได้แก่
๑) ตำบลเกตรี
๒) ตำบลบ้านควน
๓) ตำบลฉลุง
๔) หมู่ที่ ๑, หมู่ที่ ๒, หมู่ที่ ๓, หมู่ที่ ๔, หมู่ที่ ๕ และหมู่ที่ ๗ ตำบลควนโพธิ์
๕) หมู่ที่ ๖ และหมู่ที่ ๗ ตำบลคลองขุด
๖) หมู่ที่ ๑ และหมู่ที่ ๒ ตำบลควนขัน
๒.๒ ท้องที่เขตอำเภอท่าแพ ได้แก่
๑) ตำบลแป-ระ
๒) หมู่ที่ ๑ และหมู่ที่ ๕ ตำบลท่าเรือ
๓) หมู่ที่ ๒, หมู่ที่ ๓, หมู่ที่ ๔, หมู่ที่ ๘, หมู่ที่ ๙ และหมู่ที่ ๑๐ ตำบลท่าแพ
๒.๓ ท้องที่เขตอำเภอละงู ได้แก่
๑) ตำบลเขาขาว
๒) ตำบลน้ำผุด
๒.๔ ท้องที่เขตอำเภอทุ่งหว้า ได้แก่
๑) ตำบลป่าแก่บ่อหิน
๒) หมู่ที่ ๓, หมู่ที่ ๘ และหมู่ที่ ๙ ตำบลนาทอน
๓) หมู่ที่ ๖, หมู่ที่ ๗, หมู่ที่ ๙
และหมู่ที่ ๑๐ ตำบลทุ่งหว้า
๒.๕ ท้องที่เขตอำเภอควนโดน
๒.๖ ท้องที่เขตอำเภอควนกาหลง
๒.๗ ท้องที่เขตอำเภอมะนัง
ทั้งนี้ ในระหว่างที่มีคำสั่งระงับดังกล่าวข้างต้น
หากอยู่ระหว่างช่วงของการเพาะเลี้ยงให้ดำเนินการได้ในแต่ละช่วงและจับสัตว์น้ำให้แล้วเสร็จภายใน
๑๒๐ วัน นับตั้งแต่วันที่คำสั่งนี้ประกาศในราชกิจจานุเบกษา
โดยให้ยกเว้นการเลี้ยงสัตว์น้ำในโรงเพาะฟักสัตว์น้ำ
และบ่อเลี้ยงสัตว์น้ำของทางราชการ และสถานแสดงพันธุ์สัตว์น้ำที่มีอยู่แล้วในปัจจุบัน
โดยไม่ให้มีการขยายพื้นที่และต้องจัดให้มีระบบการบำบัดและควบคุมการปล่อยน้ำทิ้ง
ตลอดจนมีการบริหารจัดการที่มีประสิทธิภาพเพื่อมิให้เกิดผลกระทบต่อสิ่งแวดล้อมและพื้นที่ใกล้เคียงด้วย

ทั้งนี้ ตั้งแต่บัดนี้เป็นต้นไป


สั่ง ณ วันที่ ๑๓ กันยายน พ.ศ. ๒๕๖๐
ภัทรพนธ์ รัตนพิเชฏฐชัย
ผู้ว่าราชการจังหวัดสตูล







พิมพ์มาดา/อัญชลี/จัดทำ
๖
ธันวาคม ๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๒๙๕ ง/หน้า ๓๑/๒๙ พฤศจิกายน ๒๕๖๐